Goffredo Mameli
Goffredo Mameli dei Manneli (Genova 5. septembar 1827. - Rim 7. juli 1849.) italijanski pjesnik i patriot. Proslavio se brojnim patriotskim akcijama protiv austrijske vlasti i za ujedinjenje Italije, te kao autor riječi italijanske himne "Canto degl'Italiani". Godine 1848. je ušao u Garibaldijevu vojsku dobivši odmah čin kapetana zahvaljujući prethodnim podvizima. Umro je sa samo 22 godine usljed infekcije rane zadobivene nesretnim slučajem od strane jednog suborca.